ખેડા તાલુકાનું દેદરડા ગામ વર્તમાન સરકાર અને ગતિશીલ ગુજરાતની ચાડી ખાઇ રહ્યું છે. આ ગામમાં પ્રાથમિક સુવિધાઓના નામે સાવ મિંડુ છે. કોઇ જ પ્રકારની સુવિધાઓ મળતી નથી. ગામમાં છેલ્લા ૨૦ વર્ષથી ડામરનો રોડ બનાવવામાં આવ્યો નથી, પીવાના પાણીની સમસ્યા, તેમજ એસટી બસ પણ દેખાતી નથી. માર્ગમાં ખાડા પડી ગયા હોવાથી બસો બંધ કરી દેવાઇ છે. આમ સરકારના વિકાસના પોકળ દાવોઓની પોલ ખોલતા આ ગામના પ્રજાજનોને ભારે હાલાકીનો સામનો કરવો પડી રહ્યો છે. આ બાબતે સરકાર કે અધિકારીઓ કંઇક વિચારશે ખરૂ?